Senzori
<PB-160>
Rezime: U najširoj definiciji, senzori su uređaji čija je svrha 
Ključne riječi: Senzori, mjerenje.
Uvod

U najširoj definiciji, senzori su uređaji čija je svrha da detektuju promjene u svojoj okolini i šalju informacije drugoj elektronici, najčešće kompjuterskom procesoru. Senzori mogu da mjere svjetlost, pokrete, temperaturu, zvuk, vlažnost itd.
Senzori
Senzori se koriste u objektima koje koristimo svaki dan, a da čak nismo ni svjesni da ih koristimo. Neki od tih senzora su mikrofoni u našim telefonima. Osnovna osobina senzora jeste da su oni ulazni uređaji koji signale šalju dalje do glavnog sistema. 

Dobar senzor je senzor koji ima sljedeće osobine:
· Osjetljiv je na mjerenu veličinu,

· Neosjetljiv je na bilo koju drugu prisutnu veličinu

· Ne utiče na mjerenu veličinu

Klasifikacija senzora:

Senzore možemo klasificirati na više vrsta i podjela. Prva podjela senzora jeste podjela na aktivne i pasivne senzore. Aktivni senzori zahjevaju odgovarajući vanjski signal, dok pasivni senzori ne zahtjevaju vanjski signal i sami generišu izlaz. U pasivnim pretvaračima neelektrične veličine utiču na promjenu neke električne karakteristike; kapaciteta, otpora ili induktiviteta.  Idući tip klasifikacije jeste sredstvo detekcije te senzori mogu biti električni, biološki, hemijski, radioaktivni itd. Sljedeća klasifikacija je bazirana na zavisnosti ulaza i izlaza senzora kao npr. Fotoelektrični, termoelektrični, elektrohemijski, elektromagnetski, termooptički itd. Finalna klasifikacija senzora jeste na analogne i digitalne. Analogni senzori proizvode analogni izlaz tj. Proizvode kontinuirani signal u odnosu na količinu koja se mjeri. Podaci u digitalnim senzorima, koji se koriste za konverziju i prijenos, digitalni su po prirodi. 
Tipovi senzora:

· Senzori temperature

· Senzori blizine

· Infrared senzori

· Senzori pritiska 

· Senzori svjetlosti

· Senzori dima, gasa i alkohola

· Senzori dodira

· Senzori vlažnosti...

Senzori temperature
Jedan od najčešćih i najpopularnijih senzora je senzor temperature. Senzor temperature, kao što ime sugeriše, detektuje  temperaturu, tj. mjeri promjene u temperaturi.

Senzori temperature se koriste svuda oko nas kao npr. u računarima, mobilnim telefonima, automobilima, klima uređajima, u industrij itd.
Senzori blizine
Senzor blizine je senzor bez kontakta koji detektuje prisustvo objekta.

Parking senzori

Neke od aplikacija senzora blizine su u mobilni telefonima, automobilima (senzori za parkiranje), industrije (poravnanje objekta), prizemna blizina u avionima itd.
Infrared senzori
IR senzori ili infracrveni senzori su senzori zasnovani na svjetlu koji se koriste u različitim aplikacijama kao što su detektovanje blizine i objekata. IR senzori se koriste kao blizinski senzori u gotovo svim mobilnim telefonima. Postoje dva tipa infracrvenih senzora: Transmitivni tip i reflektivni tip. U transmitivnom tipu senzora, IR predajnik (obično IR LED) i IR detektor (obično foto dioda) su postavljeni jedan prema drugom, tako da kada objekat prođe između njih senzor detektuje objekat. Drugi tip IR senzora je Reflektivni IR senzor. U tom slučaju, predajnik i detektor su postavljeni jedan pored drugog okrenutim prema objektu. Kada objekat prođe ispred senzora, senzor detektuje objekat. Različite primjene u kojima se implementira IR senzor su mobilni telefoni, roboti, industrijska montaža, automobili itd.

Ultrazvučni senzor
Ultrazvučni senzor je beskontaktni uređaj koji se može koristiti za mjerenje udaljenosti kao i brzine objekta. Ultrazvučni senzor radi na osnovu svojstava zvučnih talasa čija je frekvencija veća od zvučnog opsega kojeg čovjek može čuti. Koristeći vrijeme leta zvučnog talasa, ultrazvučni senzor može mjeriti daljinu objekta. 

Klasifikacija senzora prema uslovima rada
• Stacionarni koji su fiksirani na jednom mjestu i 

• Prenosivi koji se mogu pomjerati na razna mjesta

Aktivni i pasivni senzori 

Aktivni pretvarači za svoj rad ne zahtijevaju dovođenje dodatne energije tj. Izlazni signal senzora je nastao na osnovu energije mjerene veličine. Pasivni pretvarači moduliraju energiju nekog vanjskog izvora tj. potrebno im je dovesti dodatnu energiju.

Podjela senzora na osnovu energije potrebne za mjerenje: a) pasivni, b) aktivni senzor

Na slici prikazan je pasivni uređaj za mjerenje pritiska. Pritisak fluida prenosi se preko klipa tako da se vrši pomjeranje kazaljke. Ovo pomjeranje je rezultat promjene mjerenog pritiska, jer, nema nikakvog vanjskog izvora energije. Na slici prikazan je aktivni senzor za mjerenje nivoa goriva u rezervoaru. Promjena nivoa prenosi se preko plovka na klizač potenciometra. Energija izlaznog signala dolazi iz vanjskog izvora, tako što klizač modulira vrijednost izlaznog napona u skladu sa promjenom nivoa.
ZAKLJUČAK
Možemo reći da su senzori kao instrumenti mnogo korisni današnjem društvu i da bi neke sfere života i djelovanja trenutno bile nezamislive bez senzora. Senzori nam omogućavaju i olakšavaju mnoge stvari. Za upravljanje tehničkim sistemima veoma su važne informacije o ponašanju osnovnih parametara kao što su: temperatura, protok, nivo, pritisak, vrijeme, položaj. Sama činjenica da troškovi za dobivanje informacija u sistemima automatskog upravljanja čine 1/3 ukupne cijene proizvoda mnogo toga znači. Senzori nam daju sigurnost u proizvodnji i daju nam jasnu sliku sta se tačno dešava.

� Skripta "Mjerna tehnika" prof.dr. Nermine Zaimović-Uzunović (Mašinski fakultet u Zenici, 2006)





